Smittevernveileder for Askøy folkebibliotek

1. Ansatte skal vaske eller desinfisere hendene før og etter hver kundekontakt.

Håndsprit står ved inngangen både til biblioteket og til kontorer. Engangspapirhåndklær er tilgjengelig ved vaskene på toalettene.

1. Mulighet for å vaske eller desinfisere hendene skal være tilgjengelig for kunder når de kommer og forlater virksomheten. Håndsprit står ved inngangen til biblioteket og ved selvbetjeningsautomatene. Hvis mulig, vil vi også at døren til toalettet ved NAV står åpent (ved at en stol holder den åpen). Kun til ekstra håndvask for kunder.
2. Lokaler, toaletter, vaskeservanter o.l. skal rengjøres minst én gang daglig. Rengjøres av vaskepersonale i kommunen. Tidspunktene for gjennomført rengjøring skal dokumenteres.
3. Dørhåndtak, selvbetjeningsautomatene og andre gjenstander eller kontaktflater som hyppig berøres, rengjøres kl. 11.00, 13.00, 15.00 og 17.00 av S2. Tidspunktene for gjennomført rengjøring skal dokumenteres på eget skjema. Ved skifte av S1 og S2 i skranken vasker de nye som kommer inn over alle flater. (Automatene, håndtak lesesal og magasin, Pc utenfor, Kaffemaskin, dører til toalett.)
4. Avis- og magasinkrok er avstengt. Småbarnskrok er avstengt.
BrukerPC og Ipad infoskjerm er tatt bort. Lånerne er henvist til søkefunksjon via sin egen mobiltelefon.
5. S1 er ansvarlig for at det er maks 20 personer i lokalet. S1 åpner og slipper inn folk. Kan øke til 40 personer ettersom samfunnet åpner opp.
6. Det er markert på gulvet hvor folk kan stå i kø. Både i henhold til skanke, selvbetjeningsautomater og utenfor biblioteket.
7. Så langt som mulig jobber de samme personene sammen.
8. Lånerne oppfordres til å oppholde seg maks 15 minutter i biblioteket.
9. Oppmuntrer til at kun én person per familie besøker biblioteket.
10. Lesesalen er åpen, men noen sitteplasser vil bli stengt av for å sikre minst én meters avstand mellom folk.
11. Pleksiglass er montert på skranken og lånerne oppmuntres til å bruke selvbetjeningsautomatene mest mulig.
12. Ansatte som har luftveisinfeksjoner skal ha hjemmekontor. Lånere som har luftveisinfeksjoner må holde seg hjemme. Plakater vil bli hengt opp i området.
13. Betaling. Skanning av kort.

Virksomhetene skal iverksette nødvendige kontaktreduserende tiltak. Det skal kunne holdes minst én meters avstand mellom kundene, mellom de ansatte og mellom ansatte og andre ansattes kunder. Dette gjelder i venteområde, arbeidslokale og pauserom.